CELEX: 32020D2039
Language: sl
Date: 2020-12-09 00:00:00
Title: Delegirani sklep Komisije (EU) 2020/2039 z dne 9. decembra 2020 o odobritvi odstopanj nekaterim državam članicam od uporabe izvedbenih uredb Komisije (EU) 2019/2240 in (EU) 2019/2241 (notificirano pod dokumentarno številko C(2020) 8602) (Besedilo v hrvaškem, danskem, nizozemskem in poljskem jeziku je edino verodostojno)

11.12.2020   
               
               
                  SL
               
               
                  Uradni list Evropske unije
               
               
                  L 416/52
               
            
         DELEGIRANI SKLEP KOMISIJE (EU) 2020/2039
         z dne 9. decembra 2020
         o odobritvi odstopanj nekaterim državam članicam od uporabe izvedbenih uredb Komisije (EU) 2019/2240 in (EU) 2019/2241
         
            
               (notificirano pod dokumentarno številko C(2020) 8602)
            
         
         (Besedilo v hrvaškem, danskem, nizozemskem in poljskem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/1700 Evropskega parlamenta in Sveta z dne 10. oktobra 2019 o ustanovitvi skupnega okvira za evropsko statistiko v zvezi z osebami in gospodinjstvi na podlagi podatkov na individualni ravni, zbranih z vzorci, spremembi uredb (ES) št. 808/2004, (ES) št. 452/2008 in (ES) št. 1338/2008 Evropskega parlamenta in Sveta in razveljavitvi Uredbe (ES) št. 1177/2003 Evropskega parlamenta in Sveta ter Uredbe Sveta (ES) št. 577/98 (1) ter zlasti člena 19(1) Uredbe,
         ob upoštevanju naslednjega:
         
                     (1)
                  
                  
                     V skladu s členom 19(5) Uredbe (EU) 2019/1700 so Danska, Hrvaška, Nizozemska in Poljska zahteve za odstopanje predložile v treh mesecih od datuma začetka veljavnosti izvedbenih uredb (EU) 2019/2240 (2) in (EU) 2019/2241 (3).
                  
               
                     (2)
                  
                  
                     Iz Komisiji predloženih informacij je razvidno, da so zahteve Danske, Hrvaške, Nizozemske in Poljske utemeljene, saj so za zagotovitev skladnosti z izvedbenima uredbama Komisije (EU) 2019/2240 in (EU) 2019/2241 potrebne večje prilagoditve nacionalnih upravnih in statističnih sistemov.
                  
               
                     (3)
                  
                  
                     Zahtevana odstopanja bi bilo zato Danski, Hrvaški, Nizozemski in Poljski treba odobriti.
                  
               
                     (4)
                  
                  
                     Ukrepi iz tega sklepa so v skladu z mnenjem Odbora za evropski statistični sistem –
                  
               SPREJELA NASLEDNJI SKLEP:
         
            Člen 1
            Državam članicam iz Priloge se odobrijo tam določena odstopanja od izvedbenih uredb (EU) 2019/2240 in (EU) 2019/2241.
         
         
            Člen 2
            Ta sklep je naslovljen na Kraljevino Dansko, Republiko Hrvaško, Kraljevino Nizozemsko in Republiko Poljsko.
         
         
            V Bruslju, 9. decembra 2020
            
               
                  Za Komisijo
               
               Paolo GENTILONI
               
                  Član Komisije
               
            
         
         
            (1)  UL L 261 I, 14.10.2019, str. 1.
         
            (2)  Izvedbena uredba Komisije (EU) 2019/2240 z dne 16. decembra 2019 o določitvi tehničnih postavk podatkovnega niza, tehničnih formatov za posredovanje informacij ter določitvi podrobne ureditve in vsebine poročil o kakovosti glede organizacije vzorčne raziskave na področju delovne sile v skladu z Uredbo (EU) 2019/1700 Evropskega parlamenta in Sveta (UL L 336, 30.12.2019, str. 59).
         
            (3)  Izvedbena uredba Komisije (EU) 2019/2241 z dne 16. decembra 2019 o opisu spremenljivk in dolžine, zahtev glede kakovosti in ravni podrobnosti časovnih vrst za posredovanje podatkov o mesečni brezposelnosti v skladu z Uredbo (EU) 2019/1700 Evropskega parlamenta in Sveta (UL L 336, 30.12.2019, str. 125).
      
      
         
            PRILOGA
            
               Odstopanja od Izvedbene uredbe (EU) 2019/2240
            
            
                        Zadevna določba
                     
                     
                        Država članica
                     
                     
                        Odobreno obdobje odstopanja
                     
                     
                        Področje uporabe odstopanja
                     
                  
                        Člen 3 (Opis spremenljivk) in Priloga I
                     
                     
                        Hrvaška
                     
                     
                        1 leto (2021)
                     
                     
                        Posredovanje spremenljivk INCGROSS (bruto mesečna plača iz glavne zaposlitve) in INCGROSS_F (zastavica za bruto mesečno plačo iz glavne zaposlitve) kot neto namesto bruto zneska.
                     
                  
                        Člen 3 (Opis spremenljivk) in Priloga I
                     
                     
                        Hrvaška
                     
                     
                        1 leto (2021)
                     
                     
                        Posredovanje spremenljivke HATFIELD (področje najvišje uspešno končane stopnje izobrazbe) v skladu z ISCED-F 2013, dvomestnim namesto trimestnim šifriranjem.
                     
                  
                        cČlen 6(2) (Podrobne značilnosti vzorca)
                     
                     
                        Nizozemska
                     
                     
                        1 leto (2021)
                     
                     
                        Enakomerna porazdelitev vzorcev:
                        
                                    —
                                 
                                 
                                    Celoten nacionalni vzorec referenčnega leta ne bo enakomerno porazdeljen med vsa referenčna četrtletja v letu.
                                 
                              
                                    —
                                 
                                 
                                    V vsakem referenčnem četrtletju celotni četrtletni vzorec ne bo enakomerno porazdeljen med vse referenčne tedne v četrtletju.
                                 
                              
                  
                        Člen 9(2) (Skupni standardi za urejanje, imputiranje, uteževanje in ocenjevanje)
                     
                     
                        Poljska
                     
                     
                        2 leti (2021–2022)
                     
                     
                        Posredovanje spremenljivke INCGROSS (bruto mesečna plača iz glavne zaposlitve) brez statističnega imputiranja neodgovora spremenljivke.
                        Posredovanje popravljenih podatkov z imputiranjem za leti 2021 in 2022 bo potekalo skupaj s posredovanjem podatkov za leto 2023, in sicer marca 2025.
                     
                  
               Odstopanji od Izvedbene uredbe (EU) 2019/2241
            
            
                        Zadevna določba
                     
                     
                        Država članica
                     
                     
                        Odobreno obdobje odstopanja
                     
                     
                        Področje uporabe odstopanja
                     
                  
                        Člen 4(1)(a) (Roki za posredovanje)
                     
                     
                        Danska
                     
                     
                        3 leta (2021–2023)
                     
                     
                        Podatki o mesečni brezposelnosti za november se pošljejo do 4. januarja naslednjega leta.
                     
                  
                        Člen 6(1) (Viri in metode)
                     
                     
                        Hrvaška
                     
                     
                        1 leto (2021)
                     
                     
                        Opis virov in metod, uporabljenih za pripravo podatkov o mesečni brezposelnosti, se pošlje do 31. decembra 2021.